čo si zobrať na preskúšanie icao english?
na akúkoľvek skúšku, ktorú poskytujeme v rámci aero language je obrazne povedané potrebné priniesť samého seba.
potrebujete svoje vedomosti a dokument, ktorým vieme overiť vašu totožnosť - občiansky preukaz, alebo cestovný pas. bez preukazu totožnosti nebudeme môcť skúšku icao english, alebo preskúšanie leteckej frazeológie zahájiť.
ostatné veci vám poskytneme počas preskúšania.
dovoľujeme si vás upozorniť, že počas preskúšania je zakázané používať akékoľvek iné pomôcky - ako napríklad mobilný telefón, atď. používanie takýchto predmetov bude vyhodnotené ako používanie nepovolených pomôcok.
na jazykový kurz - kurz leteckej angličtiny, kurz leteckej frazeológie, alebo kurz leteckej komunikácie odporúčame so sebou priniesť:
písacie potreby
papier, alebo zošit na vlastné poznámky
na jazykové kurzy organizované aero language sa vzťahujú autorské práva. z toho dôvodu nahrávanie, alebo akákoľvek iná reprodukcia jazykového kurzu nie je dovolená a profipilot tsp neudeľuje súhlas s nahrávaním, alebo zaznamenávaním jazykového kurzu iným spôsobom, ako písomným.
preskúšanie leteckej angličtiny - icao english je jednou z kvalifikácií, ktorú musí mať profesionálny pilot platnú. platnosť icao english je kontrolovaná a jej platnosť musí byť počas letu rovnako tak, ako platné osvedčenie zdravotnej spôsobilosti (medical), alebo platná typová kvalifikácia (typovka), alebo triedna kvalifikačná kategória.
ak vám jazyková kvalifikácia - icao english expirovala, z prevádzkového hľadiska nemôžete zastávať funkciu pilota na palube lietadla vykonávajúceho medzinárodný let - t.j. na palube akéhokoľvek dopravného lietadla, alebo lietadla letiaceho podľa pravidiel ifr - t.j. ak ste držiteľ prístrojovej kvalifikačnej kategórie ir.
obdobné obmedzenie platí aj pre riadiacich letovej prevádzky - air traffic controllers. v prípade, ak vám jazyková spôsobilosť expirovala, nesmiete vykonávať fuknciu riadiaceho letovej prevádzky. 
samotná obnova jazykovej spôsobilosti icao english je identická, ako jej získanie. preskúšanie icao english a jeho obsah je vždy rovnaký či sa jedná o jeho prvé získanie icao english, predĺženie icao english, alebo obnovenie platnosti icao english.
ak vám platnosť icao english expirovala, nie je nič jednoduchšie ako sa nám ozvať a dohodnúť si termín preskúšania leteckej angličtiny.